**Utrjevanje glagola**

**Glagol si s pomočjo razlage, zapisa v zvezek in spremljajočih nalog že dobro utrdil. Ta teden se boš ponovno ustavil ob ponavljanju in utrjevanju glagola, da ti ta snov ne bo delala težav. Učni list si natisni in prilepi v zvezek ali pa naloge prepiši. Kasneje boš ob rešitvah svoje delo preveril. Naloge, ki so označene z zvezdico (\*), niso obvezne.**

**1. V besedilu podčrtaj glagole.**

Ker sem izdal kar nekaj knjig v samozaložbi, sem jih z veseljem delil učencem po šolah. Nekako sem moral izbrati tiste, ki so dobili za nagrado mojega Božička, Ninina pesnika dva ali katero drugo knjigo.

»Kdor bo uganil mojo starost, dobi za nagrado knjigo,« sem rekel v sevniški knjižnici. Sam sem se imel za večno mladega, a neki šestleten fantek je izstrelil kot iz topa: »Sedemdeset let!« Od takrat sem to vprašanje na knjižnem kvizu ukinil.

Bogdan Novak

**2. Ob naslednjem glagolu dopiši tri besede, ki sodijo v isto besedno družino: nagraditi -**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Obarvaj besede, ki niso del glagolov, nato pa glagolom določi osebo, število in čas.**

a) predstavil nas je č) prehitevaš jih\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) si že končal d) ste vsem razdelili \_\_\_\_\_\_\_\_\_\_\_\_\_\_\_\_\_\_\_\_\_\_

c) so spet pozabili e) niso ga ustavili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Glagole postavi v zahtevano obliko in tvori povedi:**

a) povabiti, 3. os. ed., pret. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) pregledati, 1. os. dv., prih. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) sprehajati se, 1. os., mn., sed. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Iz osebne glagolske oblike tvori ustrezno neosebno glagolsko obliko, tj. nedoločnik ali namenilnik.** (V pomoč ti je lahko DZ 2, 12. lekcija, str. 55.)

Si mi prišel \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pomagam)? Nisem mogel takoj \_\_\_\_\_\_\_\_\_\_\_\_\_ (vprašam) zate. Morda te pridem \_\_\_\_\_\_\_\_\_\_\_\_\_\_\_\_\_\_\_ (zbudim). Ni me hotel \_\_\_\_\_\_\_\_\_\_\_\_\_\_\_\_\_ (počakam). Ali želiš ti \_\_\_\_\_\_\_\_\_\_\_\_\_\_\_\_\_\_\_\_\_ (vstopim) prvi?

Andrej je stekel \_\_\_\_\_\_\_\_\_\_\_\_\_\_\_\_\_\_\_ (pokličem) pomoč.

**Odgovori. Kdaj rabimo namenilnik?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Dopolni.** V slovenščini poznamo \_\_\_\_\_\_\_\_ naklone: povedni, \_\_\_\_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_\_\_\_\_\_\_\_ naklon. \_\_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_\_\_ naklon sta le v \_\_\_\_\_\_\_\_\_\_\_\_\_\_\_. Besedica bi je značilna za \_\_\_\_\_\_\_\_\_\_\_\_\_\_\_\_\_\_ naklon.

\_\_\_\_\_\_\_\_\_\_\_\_\_\_\_\_ naklon je v vseh časih.

**\*7. V vsaj osmih povedih oblikuj smiselno besedilo o pripravi kosila ali o kakšnem drugem delovnem postopku. Besedilo zapiši v 1. osebi ednine v sedanjiku.** Glej zgled (besedilo o **čiščenju steklenic in kozarcev) v DZ 2, 12. lekcija, str. 57.**

**\*8. Ponovno preberi besedilo, ki si ga v zadnji 7. nalogi zapisal v zvezek. Podčrtaj glagole in preveri, če si upošteval zahtevano osebo, število in čas.**

**\*9. Sedaj pa svetuj prijatelju, kako naj opravi dejavnost, ki si jo ti prejšnjo uro zapisal.** Moral boš uporabiti **2. osebo ednine in velelni naklon**. Besedila ne spreminjaj, pazi le na pravilnost glagolskih oblik.

**\*10. In še tretjič se boš ukvarjal z istim besedilom** (upam, da je zanimivo!). **V zvezek zapiši, kaj BI storil,** **če BI** (bilo potrebno, če bi želel presenetiti …).

**11. Dopolni preglednico in glagole postavi v manjkajoče naklone. Osebe in števila ne spreminjaj.**

|  |  |  |
| --- | --- | --- |
| POVEDNI NAKLON | VELELNI NAKLON | POGOJNI NAKLON |
|  | pomagaj |  |
| prepisali smo |  |  |
|  | opraviči se |  |
|  |  | vprašal bi |
| bomo počakali |  |  |
|  | tecita |  |
| si postregel |  |  |
|  |  | popravil bi |
|  |  | bi upoštevali (2. os., mn.) |
| prebrala sva |  |  |

**12. V naslednjih povedih podčrtaj glagole, jim določi naklon, nato pa povedi zapiši v pogojnem naklonu.**

|  |  |  |
| --- | --- | --- |
| **Povedi** | **Naklon** | **Povedi v pogojnem naklonu** |
| Včasih sem razmišljal, kako se je imenitno šolati od doma. |  |  |
| Izdelam si miselne vzorce. |  |  |
| V šoli smo poslušali razlago, da lažje ponavljam snov. |  |  |
| V odmorih je bil čas za druženje. |  |  |
| Skrivaj sva poklicala sošolca. |  |  |
| Delo z računalnikom ni zanimivo, če moraš opraviti preveč nalog za nazaj. |  |  |
| Naloge delaj sproti. |  |  |